b'\n_START_ARTICLE_\nSocialisten en Progressieven Anders\n_START_SECTION_\nHistorie\n_START_PARAGRAPH_\nDet belgiske arbeiderpartiet ble dannet i 1885, skiftet navn til det belgiske sosialistparti i 1944 og ble splittet etter region i 1978, Parti socialiste (PS) i Vallonia og Socialistische Partij i Flandern. Mens PS har v\xc3\xa6rt det dominerende partiet i Vallonia, har de flamske sosialistene m\xc3\xa5ttet kjempe mot et dominerende kristeligdemokratisk parti i Flandern. Det flamske sosialistpartiet hadde ikke de samme tradisjonelle industrimilj\xc3\xb8ene \xc3\xa5 hente sine velgere fra som det vallonske s\xc3\xb8sterpartiet har hatt. P\xc3\xa5 grunn av den st\xc3\xb8rre flamske befolkningen har det likevel f\xc3\xa5tt n\xc3\xa6r den samme stemmeandelen nasjonalt som PS. De flamske sosialistene hentet p\xc3\xa5 1980-tallet ny st\xc3\xb8tte fra \xc3\xb8kologi- og fredsbevegelsen og fors\xc3\xb8kte ogs\xc3\xa5 \xc3\xa5 hente st\xc3\xb8tte fra katolske velgere. Partiets velgere er ogs\xc3\xa5 noe yngre enn velgerne til det vallonske PS. De to sosialistpartiene har st\xc3\xa5tt mot hverandre i regionale sp\xc3\xb8rsm\xc3\xa5l samt i forsvars- og utenrikspolitikken.'